En traktor med en gyllevogn er kommet i problemer onsdag aften, for gyllevognen med over 25.000 liter gylle er væltet ned i en grøft og ovenpå et el-skab. Traktoren står på tværs af Hølundvej ved Gandrup, og beredskabsfolk skal nu i gang med at pumpe de mange tons gylle ud af den væltede gyllevogn, inden de kraftige redningskøretøjer tager over, og man kan komme i gang med at rejse gyllevognen og få genåbnet vejen. Opdatering torsdag 06:00: Redningsmandskabet var færdige med oprydningen klokken 01:45, så vejen er igen åben. Ingen af de mange liter gylle løb ud i naturen, så der er ikke sket nogen forurening i området. Ifølge vagtchefen ved Nordjyllands Politi har det det smadrede el-skab ikke påvirket elektriciteten til nogle huse. Skabet er desuden blevet repareret igen.
Et uheld med en gyllevogn har spærret Høllundvej ved Gandrup.